CELEX: 62015CA0553
Language: sl
Date: 2016-12-08 00:00:00
Title: Zadeva C-553/15: Sodba Sodišča (četrti senat) z dne 8. decembra 2016 (predlog za sprejetje predhodne odločbe Consiglio di Stato – Italija) – Undis Servizi Srl/Comune di Sulmona (Predhodno odločanje — Javna naročila storitev — Oddaja naročila brez uporabe postopka javnega razpisa — „In house“ oddaja — Pogoji — Podoben nadzor — Opravljanje pretežnega dela dejavnosti — Izbrana družba z javnim kapitalom, ki jo obvladuje več teritorialnih skupnosti — Dejavnost, ki se izvaja tudi v korist teritorialnih skupnosti nedružbenic — Dejavnost, ki jo naloži javni organ nedružbenik)

6.2.2017   
            
            
               SL
            
            
               Uradni list Evropske unije
            
            
               C 38/5
            
         Sodba Sodišča (četrti senat) z dne 8. decembra 2016 (predlog za sprejetje predhodne odločbe Consiglio di Stato – Italija) – Undis Servizi Srl/Comune di Sulmona
   (Zadeva C-553/15) (1)
   
   ((Predhodno odločanje - Javna naročila storitev - Oddaja naročila brez uporabe postopka javnega razpisa - „In house“ oddaja - Pogoji - Podoben nadzor - Opravljanje pretežnega dela dejavnosti - Izbrana družba z javnim kapitalom, ki jo obvladuje več teritorialnih skupnosti - Dejavnost, ki se izvaja tudi v korist teritorialnih skupnosti nedružbenic - Dejavnost, ki jo naloži javni organ nedružbenik))
   (2017/C 038/06)
   Jezik postopka: italijanščina
   
      Predložitveno sodišče
   
   Consiglio di Stato
   
      Stranke v postopku v glavni stvari
   
   
      Pritožnica: Undis Servizi Srl
   
      Nasprotna stranka: Comune di Sulmona
   
      ob udeležbi: Cogesa SpA
   
      Izrek
   
   
               1.
            
            
               V okviru uporabe sodne prakse Sodišča, ki se nanaša na neposredne oddaje javnih naročil, imenovane tudi „in house“, se pri presoji tega, ali izbrani subjekt pretežni del svoje dejavnosti opravlja za naročnika, zlasti za teritorialne skupnosti, ki so družbenice tega subjekta in ga nadzirajo, v to dejavnost ne všteje dejavnost, ki jo temu subjektu naloži javni organ, ki ni njegov družbenik, v korist teritorialnih skupnosti, ki prav tako niso družbenice navedenega subjekta in nad njim ne izvajajo nobenega nadzora, pri čemer je treba to zadnjenavedeno dejavnost šteti za dejavnost, ki se opravlja za tretje osebe.
            
         
               2.
            
            
               Za ugotovitev, ali izbrani subjekt pretežni del svoje dejavnosti opravlja za teritorialne skupnosti, ki so njegove družbenice in ki nad njim skupaj izvajajo podoben nadzor kot nad svojimi službami, je treba upoštevati vse okoliščine obravnavane zadeve, med katerimi je lahko dejavnost, ki jo je ta subjekt opravil za te teritorialne skupnosti, preden se je tak skupni nadzor dejansko začel izvajati.
            
         
      (1)  UL C 27, 25.1.2016.